

PROJEKTS uz 11.06.2024.

vēlamais datums izskatīšanai Finanšu komitejā: 19.06.2024.

domē: 27.06.2024.

sagatavotājs: Nadežda Rubina

ziņotājs: Edvīns Šēpers

LĒMUMS

Ādažos, Ādažu novadā

2022. gada 27. jūnijā **Nr.**«DOKREGNUMURS»

**Par nosacītās cenas apstiprināšanu zemes daļai nekustamajā īpašumā Pļavu iela 19, Ādaži**

Ādažu novada pašvaldības dome izskatīja Pašvaldības mantas iznomāšanas un atsavināšanas komisijas (turpmāk – Komisija) 05.06.2024. sēdes protokolu Nr. ĀNP/1-7-14-2/24/21, un, izvērtējot domes rīcībā esošo informāciju, kā arī ar lietu saistītos apstākļus, konstatēja:

1. Ar domes 25.04.2024. lēmumu Nr. 142 “Par pašvaldības nekustamā īpašuma Pļavu ielā 19, Ādažos, zemes daļas atsavināšanu” (turpmāk – Lēmums) tika nolemts atsavināt pašvaldībai piederošu ½ domājamo daļu no apbūvētas zemes vienības (kadastra apzīmējums 8044 007 0234, platība 0,1208 ha (turpmāk – Zemes gabals)), kas ietilpst nekustamā īpašuma Pļavu iela 19, Ādaži, Ādažu nov., kadastra numurs 8044 007 0234 sastāvā, pārdodot par brīvu cenu uz zemes vienības esošo un zemesgrāmatā ierakstīto ēku (būvju) ½ daļas īpašniecei (vārds, uzvārds) (personas kods, deklarētā adrese)
2. Pašvaldības Centrālās pārvaldes Nekustamā īpašuma nodaļa organizēja Zemes gabala daļas tirgus vērtības noteikšanu, pieaicinot sertificētu vērtētāju.
3. Komisija saņēma SIA “Maks V vērtēšana”,reģ. Nr. 40003922864 (turpmāk – Vērtētājs), novērtējumu “Par ½ d.d. no nekustamā īpašuma - zemes vienības, Pļavu ielā 19, Ādažos, Ādažu novadā novērtēšanu” (reģ. 31.05.2024. ar Nr. ĀNP/1-11-1/24/2965) ar atzinumu, ka visiespējamākā vērtējamā Zemes gabala daļas patiesā vērtība novērtēšanas datumā (27.05.2024.) ir 13 800 *euro*. Vērtējumā atskaite sagatavota balstoties uz Latvijas standartu “Īpašumu vērtēšana” LVS-401:2013 un vislabākā izmantošanas veida koncepciju, saskaņā ar tirgus vērtības definīciju.
4. Publiskas personas mantas atsavināšanas likuma 1. panta 6. punkts nosaka, ka nosacītā cena ir nekustamā īpašuma vērtība, kas noteikta atbilstoši [Standartizācijas likumā](https://likumi.lv/ta/id/50425-standartizacijas-likums) paredzētajā kārtībā apstiprinātajiem īpašuma vērtēšanas standartiem. Šī likuma 8. panta otrā daļa nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, trešā daļa paredz, ka nekustamā īpašuma novērtēšanas komisijas sastāvu un mantas nosacīto cenu apstiprina institūcija (amatpersona), kura saskaņā ar šā panta pirmo un otro daļu organizē nekustamā īpašuma novērtēšanu, bet sestā un septītā daļa nosaka, ka mantas novērtēšanas komisija novērtēšanai pieaicina vienu vai vairākus sertificētus vērtētājus un nosacīto cenu atbilstoši mantas vērtībai nosaka mantas novērtēšanas komisija.
5. Publiskas personas mantas atsavināšanas likuma Pārejas noteikumu 11. punkts paredz, ka līdz brīdim, kad spēku zaudē [Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums), atsavināmā apbūvētā zemesgabala nosacītā cena nedrīkst būt zemāka par zemāko no šādām vērtībām: attiecīgā zemesgabala kadastrālo vērtību vai attiecīgā zemesgabala kadastrālo vērtību 2007. gada 31. decembrī. [Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums) ir spēkā esošs.
6. Saskaņā ar Nekustamā īpašuma valsts kadastra informācijas sistēmā reģistrēto informāciju zemes vienības ar kadastra apzīmējumu 8044 007 0234 kadastrālā vērtība ir 15 010 *euro*, no kuras zemes vienības ½ domājamās daļas kadastrālā vērtība ir 7 505 *euro*. Secināms, ka Vērtējumā noteiktā ½ domājamās daļas no nekustamā īpašuma – apbūvēta zemes gabala Pļavu ielā 19 patiesā vērtība (13 800 *euro*) ir augstāka par zemes vienības ½ domājamās daļas kadastrālo vērtību.
7. Komisija izskatīja Vērtējumu un 05.06.2024. noteica Zemes gabala daļas nosacīto cenu 13 800 *euro* (prot. Nr. ĀNP/1-7-14-2/24/21).
8. Pašvaldību likuma 10. panta pirmās daļas 16. punkta, kā arī Publiskas personas mantas atsavināšanas likuma 5. panta pirmās daļas izpratnē pašvaldības dome ir tā institūcija, kura dod atļauju atsavināt pašvaldības nekustamo īpašumu

Domes ieskatā Komisijas noteiktā Zemes gabala daļas nosacītā cena noteikta atbilstoši Publiskas personas mantas atsavināšanas likumam un ir apstiprināma.

Pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Publiskas personas mantas atsavināšanas likuma 5. panta pirmo daļu, Pašvaldības mantas iznomāšanas un atsavināšanas komisijas 05.06.2024. sēdes protokolu Nr. ĀNP/1-7-14-2/24/21, kā arī domes Finanšu komitejas 19.06.2024. atzinumu, Ādažu novada pašvaldības dome

**NOLEMJ:**

1. Apstiprināt atsavināšanai nodotā Ādažu novada pašvaldības nekustamā īpašuma Pļavu iela 19, Ādaži, Ādažu nov., kadastra numurs 8044 007 0234, sastāvā ietilpstošas, apbūvētas zemes vienības ar kadastra apzīmējumu 8044 007 0234, platība 0,1208 ha, ½ (vienas otrās) domājamās daļas nosacīto cenu – 13 800 *euro* (trīspadsmit tūkstoši astoņi simti *euro*, 00 centi).
2. Pašvaldības Centrālās pārvaldes Nekustamā īpašuma nodaļai organizēt 1. punktā noteiktā nekustamā īpašuma ½ domājamās daļas pārdošanu par brīvu cenu, nosūtot atsavināšanas paziņojumu (vārds, uzvārds) (personas kods, deklarētā adrese).
3. Pašvaldības Centrālās pārvaldes Juridiskajai un iepirkumu nodaļai divu nedēļu laikā pēc atbildes uz atsavināšanas paziņojuma saņemšanas, sagatavot pirkuma līgumu un organizēt tā parakstīšanu.
4. Pašvaldības izpilddirektora vietniecei nodrošināt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ - NĪN, JIN, IDRV

Nadežda Rubina, 28776519